CELEX: 62020TN0714
Language: hu
Date: 2020-12-03 00:00:00
Title: T-714/20. sz. ügy: 2020. december 3-án benyújtott kereset – OL kontra Tanács

2021.2.8.   
            
            
               HU
            
            
               Az Európai Unió Hivatalos Lapja
            
            
               C 44/50
            
         
      2020. december 3-án benyújtott kereset – OL kontra Tanács
      (T-714/20. sz. ügy)
      (2021/C 44/73)
      Az eljárás nyelve: spanyol
      
         Felek
      
      
         Felperes: OL (képviselők: J. Viñals Camallonga, J. Iriarte Ángel és E. Delage González ügyvédek)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről szóló, 2014. március 17-i 2014/145/KKBP tanácsi határozat jelenlegi változatának mindazon részét, amely a felperesre vonatkozik, illetve amely őt érintheti;
               
            
                  —
               
               
                  semmisítse meg az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendelet jelenlegi változatának mindazon részét, amely a felperesre vonatkozik, illetve amely őt érintheti.
               
            
         Jogalapok és fontosabb érvek
      
      Keresete alátámasztása érdekében a felperes hét jogalapra hivatkozik.
      
                  1.
               
               
                  Az első, a meghosszabbításuk időpontjában a megtámadott korlátozások alapjául szolgáló tények értékelésével összefüggésben elkövetett nyilvánvaló hibára alapított jogalap, amennyiben ezeket a korlátozásokat a felperes vonatkozásában ténybeli alap és bizonyíték nélkül meghosszabbították.
               
            
                  2.
               
               
                  A második, az indokolási kötelezettség megsértésére alapított jogalap, mivel a megtámadott szabályok nem tartalmaznak a felperes vonatkozásában helytálló indokolást, ami megakadályozza védelmének megfelelő kialakítását.
               
            
                  3.
               
               
                  A harmadik, a véleménynyilvánítás szabadságához való emberi jog megsértésére alapított jogalap, mivel a felperesnek tulajdonított állítólagos kijelentéseket, felhívásokat és megnyilvánulásokat védi az említett emberi jog.
               
            
                  4.
               
               
                  A negyedik, a hatékony bírói jogvédelemhez való jog megsértésére alapított jogalap, a jogi aktusok indokolását, a Tanács által hivatkozott indokok tényleges ténybeli alátámasztásának hiányát, valamint a véleménynyilvánítás szabadságához, a védelemhez és a tulajdonhoz való jogot illetően, mivel a szabályok meghosszabbításakor nem tartották tiszteletben a valódi bizonyítékok előterjesztésének szükségességét és az indokolási kötelezettséget szükségességét, ami a többi jogot is érinti.
               
            
                  5.
               
               
                  Az ötödik, az arányosság elvével összefüggésben a tulajdonhoz való megsértésére alapított jogalap, amennyiben ezt a jogot korlátozták, mégpedig aránytalanul.
               
            
                  6.
               
               
                  A hatodik, az egyenlő bánásmód elvének megsértésére alapított jogalap, mivel a felperes viszonylagos helyzete anélkül sérült, hogy ennek oka lenne.
               
            
                  7.
               
               
                  A hetedik, a hatalommal való visszaélésre alapított jogalap, mivel vannak olyan objektív, pontos és egybevágó körülmények, amelyek alapján azt lehet állítani, hogy a szankciók bevezetése és meghosszabbítása a Tanács által hivatkozottaktól eltérő célok elérésére irányult.